title: Nazik
text: An nazik pe frieg, pe marmouz friek, pe fri-hir ha marmouz fri-hir , liester naziked, Nasalis larvatus eus e anv skiantel, zo ur marmouz eus Borneo. 
  
  Ur fri hir ha gwevn zo dezhañ, hiroc'h d'ar par, pa dap betek dindan e elgezh.
  
  Doareoù pennañ 
  War-dro 75 cm eo hirder e gorf ha 65 cm hini e lost. 20 kg eo e bouez.
  
  Glas eo fas ar re vihan ha bihan o fri.
  
  Bevañ a ra ar par gant ur strollad parezed ha re vihan. Difenn a ra anezho o roc'hal, o tiskouez e zent hag o hejañ e galc'h en e sav-sonn.
  
  Rummatadur 
  Hervez loenoniourien zo eo ar spesad nemetañ er genad Nasalis. Hervez re all avat emañ Simias concolor er genad-se ivez hag e tap an anv Nasalis concolor neuze.
  
  Liammoù diavaez
  
  Notennoù ha daveennoù 
  
  Marmouzed Indonezia